Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Israelin ulkoministeri Yair Lapidin ja hänen yhdysvaltalaisen virkaveljensä -
Anthony Blinkenin välisissä neuvotteluissa nousi esiin -
kaksi asiaa, jotka näyttävät nyt hiertävän maiden välisiä suhteita.
Päällimmäisenä nousi esiin Israelin jälleen aloittama -
uudisrakentaminen Länsirannan, siis Juudean ja Samarian -
ns. Oslo 2 sopimuksen mukaisille C-alueille.
Vaikka ulkoministeri Blinken ei aivan suoraan vaatinut -
niiden keskeyttämistä, oli hänen viestinsä siltä osin hyvin selvä.
"Niin kauan kun asioista ei ole sovittu palestiinalaisten kanssa, -
rakentaminen ei ole suotavaa, -
sillä se vaikeuttaa kahden valtion mallin toteuttamista".
Israelin hallitus on kuitenkin jatkanut uusien asuinalueiden perustamista -
vedoten juuri mainittuun Oslo 2 sopimukseen, jonka myös -
Yhdysvaltojen silloinen, presidentti Clintonin hallitus on hyväksynyt.
Sen mukaan mainittu C-alue säilyy Israelin täydessä hallinnassa, -
kunnes palestiinalaisten kanssa on yhdessä toisin sovittu.
Palestiinan itsehallinto ei ole kuitenkaan suostunut neuvotteluihin.
Toinen, ja ehkä vieläkin vaikeampi kysymys, -
on USA:n vaatimus ns. Palestiinan konsulaatin avaamisesta -
itäiseen Jerusalemiin. Israel vastustaa sitä, -
sillä se antaisi palestiinalaisille signaalin siitä, -
että Yhdysvallat tukee heidän vaatimustaan myös -
itse Jerusalemin jakamisesta.
Konsulaattipalvelut palestiinalaisille hoituvat -
Yhdysvaltojen nykyisen Jerusalemin konsulaatin kautta, -
ja pääministeri Naftali Bennet kiistää jyrkästi, että Israel olisi -
myöntymässä Joe Bidenin vaatimuk- seen konsulaatin avaamisesta.
Nämä asiat saattavat koitua nykyisen hallituksen kompastuskiviksi, -
sillä runsaan kahden viikon kuluttua maan parlamentti Knesset -
äänestää budjetista, ja USA:n hallinto on luvannut pidättäytyä -
kovin ponnekkaista vaatimuksista konsulaatin suhteen -
siihen saakka, kun selviää, saako hallitus budjetin läpi.
Israelin armeija on pitänyt viime viikkoina useita erilaisia -
sotaharjoituksia Gazan alueen tuntumassa -
viestittäen samalla Hamasille, että armeija on valmis vastustamaan -
kaikin mahdollisin tavoin Hamasin sotilaallisia toimia.
Israelin nykyisen hallituksen alistuttua kerta toisensa jälkeen -
sekä Jerusalemin Temppelivuoreen liittyvissä kysymyksissä -
että laajemmin hallituksen arabipuolueen vaatimusten suhteen, -
Gazaa hallinnoiva Hamas on tulkinnut niiden merkitsevän heikkoutta ja -
uskoo heidän olevan nyt lähempänä omia tavoitteitaan.
Israelin armeijalla on kuitenkin selvät toimintakäskyt -
myös Hamasin suhteen. Armeijan komentajat ovat viestittäneet, -
että kaikkiin Hamasin sotilaallisiin iskuihin tullaan reagoimaan -
hyvin nopeasti ja hyvin suurella voimalla.
"Vaikka viime viikkoina onkin ollut rauhallista, tiedämme, -
että Hamas on varustautunut aloittamaan jälleen sekä rakettien -
että polttoilmapallojen lähettämiset meidän puolellemme." -
sanoi Gazan divisioonaa komentavan majuri Jair Ben David.
"Olemme valmiina vastaamaan välittömästi, -
ja meidän tekniikkamme tulee yllättämään Hamasin -
todella nopeasti ja tehokkaasti." majuri totesi tiedotteessaan.
Israelin armeijan ja rajavalvonnan ongelmat eivät rajoitu enää -
Gazasta käsin Hamasin ja Islamilaisen Jihadin muodostamaan uhkaan, -
sillä myös Negevin beduiinit ovat alkaneet aseistautua ja -
esittää omia vaatimuksiaan maan omistusoikeuden ja hallinnan suhteen.
Negevin autiomaa on ollut jo vuosisatojen ajan -
beduiinien perinteistä asuinaluetta.
Heitä asuu alueella arviolta hieman yli 200 000, -
jakaantuneina useisiin kymmeniin eri heimoihin ja klaaneihin.
Aina viime vuosiin saakka heidän pääasiallinen elinkeinonsa on ollut -
vuohien, lampaiden ja kamelien laiduntaminen, mutta nyt -
siihen on liitetty mukaan myös paljon vaarallisempia elementtejä, -
nimittäin aseiden ja räjähteiden salakuljetus.
Israelilaisen Ynet News median mukaan beduiinit, -
joita on runsaasti myös Egyptin Siinain puolella, -
ovat alkaneet kuljettaa aseita, räjähteitä ja raketteja rajan yli, -
ja myyneet niitä myös Hamasille Gazaan.
Israelin rajapoliisin mahdollisuudet valvoa satoja kilometrejä pitkää rajaa,
ovat hyvin rajalliset. Siksi beduiiniklaanien, -
joiden samoja heimoja asuu kummallakin puolella, -
on suhteellisen helppoa ylittää ja myös alittaa aidattu raja, -
joka kulkee Eilatista Rafahiin saakka.
Israelin hallitukset ovat yrittäneet modernisoida -
beduiinien asumismahdollisuuksia, -
mutta sunnalaista islamia tunnustavat heimot -
eivät ole innostuneet Israelin lakien noudattamisesta, -
eikä muustakaan yhteiskunnallisesta järjestäytymisestä.
Libanonin sisäinen tilanne pahenee entisestään.
Maan talous on ollut jo pitkään vapaassa pudotuksessa -
ja on johtamassa myös hyvinkin vakaviin sisäisiin ongelmiin.
Viime viikolla mielenosoitukset maan hallitusta vastaan puhkesivat -
väkivaltaisiksi ja johtivat aseellisiin yhteenottoihin, joissa -
6 ihmistä sai surmansa ja useita kymmeniä loukkaantui vakavasti.
Mielenosoitukset alkoivat kansan protesteina, -
koska hallitus ei ole tehnyt mitään runsas vuosi sitten tapahtuneen -
valtavan räjähdyksen syiden selvittämiseksi.
Tuolloin lähes kolmannes Beirutista tuhoutui ja -
sadat tuhannet ihmiset menettivät kotinsa.
Mellakoiden aiheuttajina olivat sekä shiia-islamilainen Hizbollah -
että samaa uskontoa tunnustava taistelujärjestö Amal, -
jotka vaativat räjähdyksen syitä tutkivan ryhmän, -
erityisesti sen johtajan hyllyttämistä tehtävästään.
Kummallakin järjestöllä, erityisesti Hizbollahilla, -
uskotaan olevan perusteltuja syitä -
yrittää estää räjähdykseen johtaneiden syiden selvittäminen.
Libanonin pääministeri Najib Mikati kehotti ihmisiä pysymään rauhallisina -
ja varoitti kansaa jopa mahdollisuudesta, -
että maa olisi vaarassa ajautua jopa sisällissotaan.
Runsas viikko siten Israelin pohjoisen kaupungin Haifan rannikolle -
ajautui kymmeniätuhansia kuolleita kaloja ja muita meren eläviä.
Tutkijat ovat ymmällään näiden kalakuolemien syistä, -
mutta epäilyt ovat kohdistuneet Kiinan hallitsemaan osaan Haifan satamaa.
Kiinalainen yritys vuokrasi osan Haifan uutta konttisatamaa 25:ksi vuodeksi -
ja nyt tutkitaan, onko kiinalaisten osasta satamaa päässyt mereen -
mahdollisesti jotakin myrkkyä.
Haifan alueella on runsaasti erilaisia tehtaita, jotka ovat myös mahdollisia -
tutkinnan kohteita, sillä kalakuolemat näyttävät olevan seurausta -
jonkinlaisen kemikaalin pääsystä mereen.
Israelin uskonnolliset piirit ovat jo olleet valmiit yhdistämään nämä -
kala- ja lintukuolemat profeetallisiin ilmoituksiin, -
jotka liittyvät lopun aikojen tapahtumiin.
He nostivat esille profeetta Hoosean kirjan luvun 4. ja sen jakeen 3, -
jossa mainitaan kansan ja sen pappien suurten syntien seurauksena
myös kedon eläinten, taivaan lintujen nääntyminen -
ja meren kalojen katoaminen.
Israel on ollut maailman johtava valtio taistelussa koronavirusta vastaan, -
ja sen rokotuskattavuus yltää jo kolmannenkin rokotuskerran osalta -
suureen osaa maan kansalaisia.
Maassa on kuitenkin satojatuhansia ultra-ortodoksijuutalaisia, -
joiden keskuudessa virus leviää noin kaksi kertaa nopeammin -
kuin muun väestön keskuudessa.
Kun muusta väestöstä vain alle 14 prosenttia on altistunut virukselle,
näiden haredi-juutalaisten osuudessa prosenttiosuus on yli 31.
Israel pyrkii avautumaan ainakin osittain turismille syksyn aikana -
ja lieventämään kansalaistensa matkustusrajoituksia.
Näin Jerusalem uutiset tällä kertaa. Muistathan rukoilla rauhaa -
tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola